‘ए सब होआ कियां ?’ में पुच्छेया। उनें दुतकार सुट्टी, ‘इस शैहरा दे लोक बड़े घटिया न। इनेंगी अपनियां नमियां कवतां सना करदा हा। उस अमृत बरखा दा जुआब उनें इस चाली दित्ता ऐ। ए सड़े दे अंडे, ए गले दे चैङण ! इस देसा च स्हाड़ी इयै करद ऐ ! कुदै बाहर होंदे तां फुल्लें दी बरखा होनी ही। सैंकड़ें हूरें स्हाड़ें दर्शनें गी तरसना हा। दस्खतें दियां कशामदां करनियां हियां।’ में बिसरी गेदा हा करी शैहरियें दे गुनाह च में बी बरोबर दा हिस्सेदार हा। ‘उफ ! सच्चें गै इस शैहरा दे लोक बड़े बे-रैहम न।’